決鬥者戴好次世代決鬥盤決鬥時，同三千年前古埃及神官使用精靈進行決鬥嘅樣好神似。另外，杜馬篇中有杜馬組織成員專用嘅決鬥盤，造型類似蠍子，主體外圍有奧雷卡爾克斯嘅符號，決鬥時則係由主體盤中延伸出托盤來。未來5d's嘅世界，次世代決鬥盤再進化，決鬥盤中搭有moment動力，會自動散發出彩色嘅光輝，擁有自動洗牌、退牌、選牌、加到手牌功能。